CELEX: 32011R1153
Language: sl
Date: 2011-08-30 00:00:00
Title: Delegirana uredba Komisije (EU) št. 1153/2011 z dne 30. avgusta 2011 o spremembi Priloge Ib k Uredbi (ES) št. 998/2003 Evropskega parlamenta in Sveta glede tehničnih zahtev za cepljenje proti steklini Besedilo velja za EGP

15.11.2011   
            
            
               SL
            
            
               Uradni list Evropske unije
            
            
               L 296/13
            
         DELEGIRANA UREDBA KOMISIJE (EU) št. 1153/2011
   z dne 30. avgusta 2011
   o spremembi Priloge Ib k Uredbi (ES) št. 998/2003 Evropskega parlamenta in Sveta glede tehničnih zahtev za cepljenje proti steklini
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Uredbe (ES) št. 998/2003 Evropskega parlamenta in Sveta z dne 26. maja 2003 o zahtevah v zvezi z zdravstvenim varstvom živali, ki se uporabljajo za netrgovske premike hišnih živali, in o spremembi Direktive Sveta 92/65/EGS (1) ter zlasti člena 19a(2) Uredbe,
   ob upoštevanju naslednjega:
   
               (1)
            
            
               Uredba (ES) št. 998/2003 določa zahteve v zvezi z zdravstvenim varstvom živali, ki se uporabljajo med državami članicami za netrgovske premike psov, mačk in belih dihurjev iz delov A in B Priloge I k navedeni uredbi. Določa tudi, da mora navedene živali spremljati potni list, ki potrjuje, da je bilo na zadevni živali v skladu s Prilogo Ib opravljeno veljavno cepljenje proti steklini. Uredba (ES) št. 998/2003 določa tudi, da se lahko tehnične zahteve za cepljenje proti steklini iz Priloge Ib spremenijo z delegiranimi akti.
            
         
               (2)
            
            
               Priloga Ib k Uredbi (ES) št. 998/2003 določa, da se lahko cepljenje proti steklini šteje za veljavno le, če med drugim datum cepljenja ni pred datumom mikročipiranja, navedenim v potnem listu ali spremljajočem veterinarskem spričevalu. Vendar se žival z jasno čitljivim znamenjem, ki je bilo vtetovirano pred 3. julijem 2011, tudi šteje kot identificirana v skladu z navedeno uredbo. Zato je zaradi jasnosti zakonodaje Unije treba spremeniti Prilogo Ib k Uredbi (ES) št. 998/2003 tako, da se cepljenje proti steklini šteje kot veljavno, če med drugim datum cepljenja proti steklini ni pred datumom mikročipiranja ali tetoviranja.
            
         
               (3)
            
            
               Prilogo Ib k Uredbi (ES) št. 998/2003 je zato treba ustrezno spremeniti –
            
         SPREJELA NASLEDNJO UREDBO:
   Člen 1
   V Prilogi Ib k Uredbi (ES) št. 998/2003 se točka 2(b) nadomesti z naslednjim:
   
               „(b)
            
            
               datum iz točke (a) ne sme biti pred datumom mikročipiranja ali tetoviranja iz:
               
                           (i)
                        
                        
                           oddelka III(2) ali III(5) potnega lista ali
                        
                     
                           (ii)
                        
                        
                           ustreznega oddelka spremnega veterinarskega spričevala;“.
                        
                     
         Člen 2
   Ta uredba začne veljati dvajseti dan po objavi v Uradnem listu Evropske unije.
   
      Ta uredba je v celoti zavezujoča in se neposredno uporablja v vseh državah članicah.
      V Bruslju, 30. avgusta 2011
      
         
            Za Komisijo
         
         
            Predsednik
         
         José Manuel BARROSO
      
   
   
      (1)  UL L 146, 13.6.2003, str. 1.